## Pravilnik o sudskim službenicima i namještenicima

### NN 55/2001 (15.6.2001.), Pravilnik o sudskim službenicima i namještenicima

# MINISTARSTVO PRAVOSUĐA, UPRAVE I LOKALNE SAMOUPRAVE

875

Na temelju članka 74. stavka 3. Zakona o sudovima (»Narod­ne novine« br.
3/94, 100/96, 131/97 i 129/00) ministar pravosuđa, uprave i lokalne samouprave
donosi

## PRAVILNIK

### o sudskim sluŽbenicima i namjeŠtenicima

I. OPĆA ODREDBA

Članak 1.

Ovim se Pravilnikom uređuju nazivi radnih mjesta u sudovima, posebni
uvjeti za raspored na radno mjesto koje moraju ispunjavati službenici i namještenici
glede stručne spreme, struke i radnog staža u struci.

Članak 2.

Sudski službenici su zaposlenici visoke, više ili srednje struč­ne
spreme u sudovima koji kao redovito zanimanje obavljaju stručne i uredske
poslove utvrđene člankom 74. st. 1. Zakona o sudovima i Sudskim poslovnikom (»Narodne
novine« br. 80/97 i 20/98).

Sudski namještenici su zaposlenici srednje i niže stručne spreme koji u
sudovima obavljaju tehničke poslove utvrđene člankom 74. st. 1. Zakona o
sudovima, kao i druge pomoćne poslove potrebne za pravodobno i kvalitetno obavljanje
poslova iz djelokruga tijela sudbene vlasti.

II. SLUŽBENICI

Članak 3.

Državni službenici u sudovima (u daljnjem tekstu: sudski službenici)
raspoređuju se na položaje i radna mjesta odgovara­juće vrste ako ispunjavaju
uvjete određene stručne spreme, struke i radnog staža u struci.

Članak 4.

Jedinstveni nazivi radnih mjesta na kojima se upravlja pojedinim
ustrojstvenim jedinicama utvrđenim Zakonom o sudovima, Zakonom o zemljišnoj
knjizi ili Sudskim poslovnikom u tijelima sudbene vlasti (u daljnjem tekstu:
sudovi) su:

**Položaj I. vrste**

1. Tajnik Vrhovnog suda Republike Hrvatske

2. Tajnik Upravnog suda Republike Hrvatske

3. Tajnik Visokog trgovačkog suda Republike Hrvatske

4. Tajnik Visokog prekršajnog suda Republike Hrvatske

5. Tajnik suda

Stručni uvjeti za točku 1., kao za višeg sudskog savjetnika, propisani
su člankom 75. st. 3. i člankom 76. st. 6. Zakona o sudovima.

Stručni uvjeti za točke 2. do 4. propisani su člankom 75. st. 2. Zakona
o sudovima.

Stručni uvjeti za točku 5. propisani su člankom 75. st. 1. Zakona o
sudovima.

6. Načelnik odjela financijsko-materijalnog poslovanja u sudu

Stručni uvjeti: visoka stručna
sprema ekonomske, knjigovodstvene ili financijske struke, 10 godina radnog staža
u struci i položen državni stručni ispit.

7. Voditelj odsjeka
financijsko-materijalnog poslovanja u sudu

Stručni uvjeti: visoka stručna
sprema ekonomske, knjigovodstvene ili financijske struke, 5 godina radnog staža
u struci i položen državni stručni ispit.

8. Voditelj knjižnice u
Vrhovnom sudu Republike Hrvatske

Stručni uvjeti: visoka stručna
sprema bibliotekarske struke, 10 godina radnog staža u struci i položen državni
stručni ispit.

**Položaj II. vrste**

1. Voditelj odsjeka
financijsko-materijalnog poslovanja u sudu

Stručni uvjeti: viša stručna
sprema ekonomske, knjigovodstvene ili financijske struke, 5 godina radnog staža
u struci i položen državni stručni ispit.

2. Upravitelj ureda
predsjednika suda - u sudovima s više od 50 sudaca u kojima ured predsjednika
suda ima više ustrojstvenih jedinica

Stručni uvjeti: viša stručna
sprema pravne ili upravne struke, 5 godina radnog staža u struci i položen državni
stručni ispit.

3. Voditelj zemljišne knjige:

a) u sudu preko 50 sudaca

b) u sudu od 31 do 50 sudaca

c) u sudu od 11 do 30 sudaca

d) u sudu do 10 sudaca

Stručni uvjeti: viša stručna sprema pravne, upravne ili geodetske
struke, 5 godina radnog staža u struci i položen državni stručni ispit.

4. Voditelj sudskog registra:

a) u sudu preko 50 sudaca

b) u sudu od 31 do 50 sudaca

c) u sudu od 11 do 30 sudaca

d) u sudu do 10 sudaca

Stručni uvjeti: viša stručna sprema pravne ili upravne struke, 5 godina
radnog staža u struci i položen državni stručni ispit.

5. Voditelj ovršnog odjela:

a) u sudu preko 30 sudaca

b) u sudu do 30 sudaca

Stručni uvjeti: viša stručna sprema pravne ili upravne struke, 5 godina
radnog staža u struci i položen državni stručni ispit.

6. Upravitelj sudske pisarnice:

a) u sudu preko 30 sudaca

b) u sudu od 11 do 30 sudaca

c) u sudu do 10 sudaca

Stručni uvjeti: viša stručna
sprema pravne ili upravne struke, 5 godina radnog staža u struci i položen državni
stručni ispit.

7. Upravitelj pisarnice
sudske uprave:

a) u sudu preko 30 sudaca

b) u sudu od 11 do 30 sudaca

c) u sudu do 10 sudaca

Stručni uvjeti: viša stručna
sprema pravne ili upravne struke, 5 godina radnog staža u struci i položen državni
stručni ispit.

8. Voditelj posebne sudske
pisarnice (kaznene, parnične ili neke druge) u sudu s većim opsegom poslova
sukladno odredbama Sudskog poslovnika:

a) u sudu preko 15 sudaca
sudskog odjela

b) u sudu od 6 do 15 sudaca
sudskog odjela

c) u sudu do 6 sudaca sudskog
odjela

Stručni uvjeti: viša stručna
sprema pravne ili upravne struke, 5 godina radnog staža u struci i položen državni
stručni ispit.

9. Voditelj posebne ustrojstvene
jedinice ureda predsjednika suda u sudu s većim opsegom poslova sukladno
odredbama Sud­skog poslovnika

Stručni uvjeti: viša stručna
sprema pravne ili upravne struke, 5 godina radnog staža u struci i položen državni
stručni ispit.

**Položaj III. vrste**

1. Voditelj zemljišne knjige:

a) u sudu preko 50 sudaca

b) u sudu od 31 do 50 sudaca

c) u sudu do 30 sudaca

Stručni uvjeti: srednja stručna
sprema upravne, geodetske ili ekonomske struke, 5 godina radnog staža u struci
i položen državni stručni ispit.

2. Voditelj sudskog registra:

a) u sudu preko 50 sudaca

b) u sudu od 31 do 50 sudaca

c) u sudu do 30 sudaca

Stručni uvjeti: srednja stručna sprema upravne, ekonomske ili birotehničke
struke, 5 godina radnog staža u struci i položen državni stručni ispit.

3. Voditelj ovršnog odjela:

a) u sudu preko 20 sudaca

b) u sudu do 20 sudaca

Stručni uvjeti: srednja stručna sprema upravne ili ekonomske struke, 5
godina radnog staža u struci i položen državni stručni ispit.

4. Upravitelj sudske pisarnice:

a) u sudu preko 30 sudaca

b) u sudu od 11 do 30 sudaca

c) u sudu do 10 sudaca

Stručni uvjeti: srednja stručna sprema pravne ili upravne struke, 5
godina radnog staža u struci i položen državni stručni ispit.

5. Upravitelj pisarnice
sudske uprave:

a) u sudu preko 30 sudaca

b) u sudu od 11 do 30 sudaca

c) u sudu do 10 sudaca

Stručni uvjeti: srednja stručna
sprema upravne, birotehničke ili ekonomske struke, 5 godina radnog staža u
struci i položen državni stručni ispit.

6. Voditelj posebne sudske
pisarnice (kaznene, parnične ili neke druge) u sudu s većim opsegom poslova
sukladno odredbama Sudskog poslovnika:

a) u sudu preko 15 sudaca
sudskog odjela

b) u sudu od 6 do 15 sudaca
sudskog odjela

c) u sudu do 6 sudaca sudskog
odjela

Stručni uvjeti: srednja stručna
sprema upravne, birotehničke ili ekonomske struke, 5 godina radnog staža u
struci i položen državni stručni ispit.

7. Voditelj posebne
ustrojstvene jedinice ureda predsjednika suda u sudu s većim opsegom poslova
sukladno odredbama Sud­skog poslovnika

Stručni uvjeti: srednja stručna
sprema upravne, birotehničke ili ekonomske struke, 5 godina radnog staža u
struci i položen držav­ni stručni ispit.

Za voditelja ili upravitelja
III. vrste ispunjavaju uvjete i službenici koji imaju srednju stručnu spremu,
ali nemaju propisanu struku pod uvjetom da su završili gimnaziju, grafičku ili
drugu četverogodišnju srednju školu čiji je nastavni plan i program isti ili u
pretežitom dijelu jednak nastavnom planu i programu škola u kojima se obrazuju
kadrovi za propisane struke.

**Radna mjesta I. vrste**

1. Viši sudski savjetnik u
Vrhovnom sudu Republike Hrvat­ske

2. Sudski savjetnik u
Vrhovnom sudu Republike Hrvatske

3. Viši sudski savjetnik u
Upravnom sudu Republike Hrvat­ske, Visokom trgovačkom sudu Republike Hrvatske i
Visokom prekršajnom sudu Republike Hrvatske

4. Sudski savjetnik u
Vrhovnom sudu Republike Hrvatske, Visokom trgovačkom sudu Republike Hrvatske i
Visokom pre­kršajnom sudu Republike Hrvatske

5. Viši sudski savjetnik u županijskom sudu

6. Viši sudski savjetnik u trgovačkom, općinskom i prekršaj­nom sudu

7. Sudski savjetnik u županijskom sudu

8. Sudski savjetnik u trgovačkom, općinskom i prekršajnom sudu

Stručni uvjeti za radna mjesta od 1. do 8. utvrđeni su člankom 76.
Zakona o sudovima, a složenost poslova tih radnih mjesta utvrđena je njihovim
redoslijedom.

9. Stručni savjetnik u sudu

Stručni uvjeti: visoka stručna sprema defektološke, pedagoš­ke,
ekonomske, knjigovodstvene, financijske i druge struke sukladno članku 77. st.
1. Zakona o sudovima, 5 godina radnog staža u struci i položen državni stručni
ispit.

10. Stručni suradnik u sudu

Stručni uvjeti: visoka stručna sprema defektološke, pedagoš­ke,
ekonomske, knjigovodstvene, financijske i druge struke sukladno članku 77. st.
1. Zakona o sudovima i položen državni stručni ispit.

11. Viši informatički savjetnik

Stručni uvjeti: visoka stručna sprema elektrotehničke, tehnič­ke ili
informatičke struke, 10 godina radnog staža u struci i polo­žen državni stručni
ispit.

12. Informatički savjetnik

Stručni uvjeti: visoka stručna
sprema elektrotehničke, tehnič­ke ili informatičke struke, 5 godina radnog staža
u struci i položen državni stručni ispit.

13. Lektor na Vrhovnom sudu
Republike Hrvatske

Stručni uvjeti: Visoka stručna
sprema pedagoške struke, zna­nje jednog svjetskog jezika i položen državni stručni
ispit.

**Radna mjesta II. vrste**

1. Stručni suradnik u sudu

Stručni uvjeti: viša stručna
sprema defektološke, pedagoške, ekonomske, knjigovodstvene, financijske i druge
struke sukladno članku 77. st. 1. Zakona o sudovima, 5 godina radnog staža u
struci i položen državni stručni ispit.

2. Viši sudski referent
(zemljišnoknjižni)

Stručni uvjeti: viša stručna
sprema pravne, upravne, ekonomske ili geodetske struke i položen državni stručni
ispit.

3. Viši stručni referent u
sudskom registru

Stručni uvjeti: viša stručna
sprema pravne, upravne ili ekonomske struke i položen državni stručni ispit.

4. Viši sudski referent za
izvršenje kazne

Stručni uvjeti: viša stručna
sprema pravne, upravne ili ekonomske struke i položen državni stručni ispit.

5. Viši sudski referent –
sudski ovršitelj

Stručni uvjeti: viša stručna
sprema pravne, upravne ili ekonomske struke i položen državni stručni ispit.

6. Viši informatički referent

Stručni uvjeti: viša stručna
sprema elektrotehničke, tehničke ili informatičke struke i položen državni stručni
ispit.

7. Glavni knjigovođa

Stručni uvjeti: viša stručna
sprema ekonomske, knjigovodstvene ili financijske struke i položen državni stručni
ispit.

**Radna mjesta III. vrste**

1. Sudski referent (zemljišnoknjižni)

Stručni uvjeti: srednja stručna sprema upravne, ekonomske ili geodetske
struke i položen državni stručni ispit.

2. Sudski referent u sudskom registru

Stručni uvjeti: srednja stručna sprema upravne, ekonomske ili birotehničke
struke i položen državni stručni ispit.

3. Sudski referent za izvršenje kazni

Stručni uvjeti: srednja stručna sprema upravne, ekonomske ili birotehničke
struke i položen državni stručni ispit.

4. Sudski referent - sudski ovršitelj

Stručni uvjeti: srednja stručna sprema upravne, ekonomske ili birotehničke
struke i položen državni stručni ispit.

5. Administrativni referent - upisničar

Stručni uvjeti: srednja stručna sprema upravne, ekonomske, birotehničke
ili grafičke struke i položen državni stručni ispit.

6. Informatički referent

Stručni uvjeti: srednja stručna
sprema elektrotehničke, tehnič­ke ili informatičke struke i položen državni
stručni ispit.

7. Administrativni referent -
sudski zapisničar

Stručni uvjeti: srednja stručna
sprema upravne, ekonomske, birotehničke ili grafičke struke i položen državni
stručni ispit.

8. Sudski zapisničar -
daktilograf

Stručni uvjeti: srednja stručna
sprema upravne, ekonomske, birotehničke ili grafičke struke i položen državni
stručni ispit.

9. Administrativni tajnik

Stručni uvjeti: srednja stručna
sprema upravne, ekonomske, birotehničke ili grafičke struke i položen državni
stručni ispit.

10. Računovodstveni referent

Stručni uvjeti: srednja stručna
sprema ekonomske struke i položen državni stručni ispit.

11. Ekonom

Stručni uvjeti: srednja stručna
sprema ekonomske struke i položen državni stručni ispit.

Za radna mjesta III. vrste od
1. do 11. ispunjavaju uvjete i službenici koji imaju srednju stručnu spremu,
ali nemaju propisanu struku pod uvjetom da su završili gimnaziju ili drugu četverogodišnju
srednju školu čiji je nastavni plan i program isti ili u pretežitom dijelu
jednak nastavnom planu i programu škola u kojima se obrazuju kadrovi za
propisane struke.

Članak 5.

Sudski službenici koji status
voditelja posebnih ustrojstvenih jedinica u sudu imaju na temelju posebnih
propisa (Zakon o zemljišnim knjigama, Sudski poslovnik i dr.) smatraju se nadređe­nim
službenicima bez obzira na broj izvršitelja za odgovarajuće poslove.

Članak 6.

U uredu predsjednika Vrhovnog
suda Republike Hrvatske utvrđuju se posebni nazivi radnih mjesta i položaja za
sudske službenike:

**Položaj I. vrste**

1. Predstojnik Ureda
predsjednika Vrhovnog suda Republike Hrvatske

Stručni uvjeti: visoka stručna sprema pravne, upravne ili druge
odgovarajuće struke, 5 godina radnog staža u struci i položen državni stručni
ispit.

**Radna mjesta II. vrste**

1. Viši stručni tajnik u Uredu predsjednika Vrhovnog suda Republike
Hrvatske

Stručni uvjeti: viša stručna sprema pravne ili upravne struke i položen
državni stručni ispit.

**Radna mjesta III. vrste**

1. Administrativni tajnik u Uredu predsjednika Vrhovnog suda Republike
Hrvatske

Stručni uvjeti: srednja stručna sprema upravne, birotehničke, ekonomske
ili druge odgovarajuće struke i položen državni stručni ispit.

Složenost poslova za položaje i posebna radna mjesta u Vrhovnom sudu
Republike Hrvatske utvrđuju se sukladno odgovarajućim položajima i radnim
mjestima u Uredu predsjednika Hrvatskoga sabora i predsjednika Vlade RH, pod
uvjetom da su za obavljanje poslova posebnih položaja i radnih mjesta propisani
isti stručni uvjeti.

III. NAMJEŠTENICI

Članak 7.

U sudovima namještenici rade na radnim mjestima III. i IV. vrste, pod
uvjetom da imaju odgovarajuću stručnu spremu i struku, te radni staž u struci.

**Položaji III. vrste**

1. Voditelj pomoćno-tehničkih poslova

2. Voditelj službe prijevoza

3. Voditelj portirske službe

4. Voditelj poslova održavanja čistoće

Stručni uvjeti: srednja stručna sprema tehničke, prometne ili druge
odgovarajuće struke i 5 godina radnog staža u struci.

**Radna mjesta III. vrste**

1. Vozač

2. Vozač – dostavljač

3. Nadstojnik zgrade

4. Ložač

5. Telefonist

6. Održavanje vozila i opreme

7. Portir

8. Ostali tehnički i pomoćni poslovi potrebni sudu

Stručni uvjeti: srednja stručna sprema odgovarajuće struke.

**Radna mjesta IV. vrste**

1. Dostavljač

2. Čistačica

3. Ostali pomoćni poslovi

Stručni uvjeti: niža stručna sprema ili osnovna škola.

IV. PRIJELAZNE I ZAVRŠNE ODREDBE

Članak 8.

Sudski službenici zatečeni na radu u sudovima na dan stupanja na snagu
Zakona o državnim službenicima i namještenicima koji ne ispunjavaju uvjete stručne
spreme ili struke propisane ovim Pravilnikom, rasporedit će se na radna mjesta
sukladno poslovima koje su do sada obavljali, ako ispunjavaju sljedeće uvjete:

a) ako su od prijama u službu
do stupanja na snagu Zakona o državnim službenicima i namještenicima obavljali
istovrsne ili slične poslove,

b) ako su položili državni
stručni ispit, stručni ispit ili im je taj ispit priznat odnosno od njegova su
polaganja oslobođeni su­klad­no tada važećim propisima.

Sudski službenici sa završenom
osnovnom školom rasporedit će se u skladu sa stavkom 1. ovoga članka i to samo
na radna mjesta za koja je propisan uvjet srednje stručne spreme, ako su u državnu
službu u sudu primljeni najkasnije za vrijeme važenja Uredbe o jedinstvenim
nazivima poslova i radnih zadataka u redovnim sudovima.

Članak 9.

Pravilnik o unutarnjem redu u
sudovima uskladit će se s od­red­bama ovoga Pravilnika najkasnije u roku
propisanom člankom 126. st. 5. Zakona o državnim službenicima i namještenicima.

Predsjednik suda će u roku od
15 dana od stupanja na snagu Pravilnika o unutarnjem redu suda, sukladno članku
127. st. 1. u svezi s člankom 20. st. 1. Zakona o državnim službenicima i na­mješ­tenicima
donijeti rješenje o rasporedu službenika i namješte­nika na radna mjesta.

Članak 10.

Ovaj se Pravilnik primjenjuje
na zaposlenike u državnim odvjetništvima sukladno članku 56. st. 2. Zakona o državnom
odvjetništvu (»Narodne novine« br. 75/95 i 36/98), te u državnim
pravobraniteljstvima sukladno članku 67. st. 2. Zakona o državnom
pravobraniteljstvu (»Narodne novine« br. 75/95).

Članak 11.

Stupanjem na snagu ovoga
Pravilnika prestaje važititi Pravil­nik o sudskim službenicima i namještenicima
(»Narodne novine« br. 63/97), osim odredbi iz članka 7. do 62., koje će se
primjenjivati do donošenja posebnog pravilnika o stručnom osposobljavanju vježbenika,
državnom stručnom ispitu, programu državnoga stručnog ispita i stručnom usavršavanju.

Članak 12.

Ovaj Pravilnik stupa na snagu
osmoga dana od dana objave u »Narodnim novinama«.

Klasa:
133-01/95-01/25

Urbroj:
514-05-04-01-2

Zagreb, 5. lipnja 2001.

Ministar
**prof. dr. Stjepan Ivanišević**, v. r.

if !supportEmptyParas endif

Pravilnik, NN 55/2001-875